**ROZHODNUTIE**

zriaďovateľa o otvorení škôl a školských zariadení

v Obci Klubina

V súvislosti s uvoľňovaním opatrení Vlády SR na zastavenie šírenia ochorenia COVID – 19 a na základe Rozhodnutia Ministerstva školstva, vedy, výskumu a športu Číslo: 2020/12033:1-A2110 zo dňa 22. mája 2020 podľa § 150 ods. 8 zákona č.245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov v súlade s opatrením Úradu verejného zdravotníctva SR č. OLP/4204/2020 z 22. 5. 2020, ktorým rozšíril výnimku z uzatvorenia zariadení pre deti a mládež podľa § 24 zákona č. 355/2007 Z. z. nariadeného opatrením č.OLP/4083/2020 z 19. 5. 2020, ktorým sa s účinnosťou od 1. júna 2020 obnovuje školské vyučovanie, ak tak rozhodne zriaďovateľ.

**OBEC KLUBINA** ako zriaďovateľ Základnej školy s materskou školou, Klubina č.157

**ROZHODLA**

**od 1. júna 2020 obnoviť prevádzku**

materskej školy

základnej školy pre žiakov 1. až 4. ročníka ZŠ

V spolupráci s riaditeľom ZŠ s MŠ stanovuje nasledovné:

A**/ Podmienky a režim pre prevádzku školy (MŠ,ZŠ a ŠJ )**

 **do konca školského roka 2019/2020:**

1) Rozhodnutie zákonných zástupcov o umiestnení dieťaťa do školy, do konca školského roka 2019/2020 je dobrovoľné.

2) Zákonní zástupcovia podajú svoje rozhodnutie o umiestnenie dieťaťa MŠ a žiaka ZŠ o 1.6.2020 do konca školského roka 2019/2020 v termíne najneskôr do 25. mája 2020 elektronickou, e-mailovou poštou, telefonicky, prostredníctvom SMS na kontaktné adresy zverejnené na web stránke školy.

 Prihlášky po tomto termíne nebudú akceptované!

3) Mimoriadne prerušenie školského vyučovania v školách sa považuje za zachované, ak zákonný zástupca dieťaťa neprejaví záujem o jeho výchovu a vzdelávanie v škole, ako i v prípade, ak zákonný zástupca dieťaťa prejaví záujem o jeho výchovu a vzdelávanie v škole, ale z kapacitných dôvodov dieťa nemožno umiestniť v škole.

4) Zákonní zástupcovia sú povinní oboznámiť sa s organizáciou a podmienkami výchovy a vzdelávania MŠ /ZŠ do konca školského roka 2019/2020 v zmysle nasledovných pokynov a pokynov vydaných Ministerstvom školstva, vedy, výskumu a športu Slovenskej republiky.

5) Zákonní zástupcovia budú dodržiavať a akceptovať pokyny vydané zriaďovateľom a riaditeľom MŠ/ZŠ zverejnené na web. stránke školy.

6) Nikto s príznakmi infekcie dýchacích ciest, ktoré by mohli zodpovedať známym príznakom COVID- 19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov školy.

7) Ak dieťa v priebehu dňa vykazuje niektorý z možných príznakov COVID-19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID – 19 škola informuje príslušný RÚVZ tak, ako je to v prípade iných infekčných ochorení.

8) Riaditeľ školy

- zabezpečí pred obnovením prevádzky dôkladné vyčistenie a dezinfekciu priestorov škôl a vnútorného zariadenia a vybavenia škôl

- zabezpečí dostatok dezinfekčných prostriedkov na zabezpečenie hygienicko-epidemiologických podmienok vo všetkých priestoroch školy, dostatok dezinfekčných prostriedkov na osobnú hygienu a dezinfekciu, primerané množstvo osobných ochranných prostriedkov, bezdotykových teplomerov, papierových utierok

- vydá  a zverejní pokyny upravujúce konkrétne podmienky školy, ktoré sa týkajú prevádzky a vnútorného režimu a zaistenia bezpečnosti a ochrany detí a žiakov

- zabezpečí organizáciu výchovno- vzdelávacieho procesu v súlade s odporúčaniami Ministerstva školstva VVaŠ SR

**B/ Osobitné podmienky a režim pre materskú školu**

1) Zriaďovateľ spolu s riaditeľom MŠ vykoná výber detí do MŠ zohľadňujúc: záujem zákonných zástupcov a počet prihlásených detí, miestne podmienky, personálne, materiálne a priestorové možnosti školy.

2) Umiestnenie dieťa v materskej škole bude realizované prednostne podľa poradia týchto kritérií :

a) deti zdravotníckych pracovníkov, príslušníkov Policajného zboru, príslušníkov Hasičského a záchranného zboru alebo príslušníkov Ozbrojených síl Slovenskej republiky,

b) deti pedagogických zamestnancov a odborných zamestnancov podľa zákona č. 138/2019 Z.z.

c) deti rodičov, ktorí vykonávajú prácu na pracovisku,

d) deti, ktoré majú od 1. septembra 2020 začať plniť povinnú školskú dochádzku,

3) Zákonní zástupcovia detí, ktoré nebudú môcť byť umiestnené do materskej školy budú o tejto skutočnosti upovedomení do 28. mája 2020.

4) Materská škola bude v prevádzke denne od 630 do 1530 hod.

 5) Deti budú rozdelené do skupín v počte najviac po 15 detí. V jednej skupine môžu byť deti z viacerých tried. V priebehu jedného týždňa sa nemôžu deti v skupine meniť. Zmena je možná až od nového týždňa.

6) Zákonní zástupcovia zabezpečia, aby ich deti do materskej školy prichádzali a odchádzali len s osobami, ktoré s dieťaťom žijú v spoločnej domácnosti. V prípade, ak bude touto osobou súrodenec, musí byť starší ako 10 rokov.

7) Zákonní zástupcovia budú akceptovať každodenný zdravotný „ranný filter“. V prípade podozrenia na ochorenie (nielen na COVID – 19) materská škola dieťa nepreberie.

8) Zákonný zástupca predkladá pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie.

9) Zákonný zástupca denne podpisuje „Prehlásenie zákonného zástupcu o zdravotnom stave dieťaťa pre materskú školu.“

10) Dieťa pri príchode do materskej školy bude mať nasadené rúško + zo sebou jedno náhradné rúško v hygienickom obale.

**C/ Osobitné podmienky a režim pre základnú školu**

1) Všetci žiaci 1. až 4. ročníka, ktorých rodičia prejavia záujem a prihlásia ich v určenom termíne, budú do základnej školy umiestnení do konca školského roka 2019/2020.

 2) Príchod žiakov do školy bude v čase od 700 do 735 hod v závislosti od rozvrhu hodín jednotlivých skupín. Žiaci budú rozdelení do skupín v počte najviac do 20 žiakov vrátane.

3) Samotné vyučovanie bude organizované podľa dočasného rozvrhu hodín pre jednotlivé skupiny žiakov.

4) Riaditeľ školy naďalej zabezpečí dištančné vzdelávanie pre žiakov prvých až štvrtých ročníkov, ktorí nebudú umiestnení v škole, v rozsahu a forme, ktoré umožňujú personálne a technické možnosti školy.

5) Zákonní zástupcovia budú akceptovať každodenný zdravotný „ranný filter“. V prípade podozrenia na ochorenie (nielen na COVID – 19) sa žiak nebude môcť zúčastniť na vyučovaní.

6) V takomto prípade bude rodič s touto skutočnosťou oboznámený a je povinný žiaka bezodkladne vyzdvihnúť.

7) Zákonný zástupca predkladá pri prvom nástupe dieťaťa do základnej školy, alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie.

8) Zákonný zástupca zabezpečí pre svoje dieťa každý deň dve rúška a papierové jednorazové vreckovky.

Na prevádzku zariadení školského stravovania sa vzťahujú podmienky stanovené rozhodnutím ministra školstva, vedy, výskumu a športu SR č. 2020/11506:1-A2110 a usmernenia MŠVVaŠ SR a ÚVZ SR.

Pokyny a informácie pre rodičov o nástupe detí do MŠ a žiakov do ZŠ od 1.6.2020 zverejní riaditeľ školy na webovej stránke školy a na webovej stránke obce .

Podrobné pokyny a podmienky výchovy a vzdelávania pre materské a základné školy do konca školského roku 2019/2020 sú zverejnené na webovej stránke MŠVVaŠ SR.

V Klubine 21. mája 2020

 **Mgr. Božena Poliačková**

 starostka obce